**Kampanjamateriaali 1.-12.3.2021**

**Teema: Perhehoitajan sairausturva**

**Pääviesti:**

Perhehoitaja on oikeutettu saamaan sairauspäivärahaa omavastuuajan jälkeen vuositulon perusteella tai vähintään vähimmäismääräisenä.

Viesteistä on tehty kuvat, joita voi jakaa sosiaalisessa mediassa. Kuvan ohessa on hyvä käyttää alla olevia lisäviestejä ja/tai hyviä käytäntöjä. Kuvat ovat myös erikseen sähköpostiviestin liitteenä. Kampanjan #-tunnisteet ovat #tietoaperhehoidosta ja #perhehoitajansairausturva.

**Lisäviestit.** Olemme avanneet teemaa lisäviesteiksi, joiden avulla sinä voit myös avata perhehoitajan sairausturvaa. Lisäviestit sopivat pituutensa puolesta myös Twitteriin.

Sairauspäivärahan tarkoituksena on korvata niitä tuloja, jotka perhehoitaja menettää sairauden takia. #tietoaperhehoidosta #perhehoitajansairausturva

Perhehoitajan tulee itse hakea sairauspäiväraha Kelasta. Hakemuksessa tulee selvittää, mitä perhehoitajan tehtäviä on estynyt hoitamasta ja kuka tehtävät hoitaa sairausloman aikana. #tietoaperhehoidosta #perhehoitajansairausturva

Kela maksaa sairauspäivärahaa omavastuuajan jälkeen vuositulon perusteella tai vähintään vähimmäismääräisenä. #tietoaperhehoidosta #perhehoitajansairausturva

Perhehoitajan pää- tai sivutoimisuus sekä perhehoidon jatkuminen perheessä sairausloman aikana vaikuttavat päivärahan myöntämiseen ja suuruuteen. #tietoaperhehoidosta #perhehoitajansairausturva

Jos perhehoidon hoitopalkkion maksaminen jatkuu sairausloman aikana, hoitopalkkiota ei huomioida sairauspäivärahan perusteena olevassa vuositulossa. #tietoaperhehoidosta #perhehoitajansairausturva

Mikäli sairausloman syynä on perhehoitotehtävään liittynyt tapaturma, päivärahan maksaa vakuutusyhtiö. Tällöin hoitopalkkiota ja päivärahaa ei voi saada yhtä aikaa. #tietoaperhehoidosta #perhehoitajansairausturva

**Hyvät käytännöt.** Jakaessasi omia, hyviä käytäntöjä kirjoita omakohtaisesti ja voit käyttää myös tunnisteita #tietoaperhehoidosta #perhehoitajansairausturva #hyväkäytäntö.

#hyväkäytäntö: Sijoittava kunta maksaa sairausloman omavastuuajalta hoitopalkkion. #tietoaperhehoidosta #perhehoitajansairausturva

#hyväkäytäntö: Sijoittava kunta järjestää perhehoitajan sairausloman ajaksi tilapäisapua, kuten kiertävän perhehoitajan tai ruuan kotiinkuljetuspalvelun, jolla turvataan hyvän perhehoidon jatkuminen sairauslomasta huolimatta. #tietoaperhehoidosta #perhehoitajansairausturva

#hyväkäytäntö: Hoitopalkkion maksatuksen voi siirtää sairausloman ajaksi perheen toiselle perhehoitajalle. Tällöin sairauspäivärahan perusteena olevassa vuositulossa huomioidaan myös hoitopalkkiot. #tietoaperhehoidosta #perhehoitajansairausturva

#hyväkäytäntö: Sairausloman järjestämiseksi perhehoitoperheelle myönnetään kunnan kotipalvelua samaan tapaan kuin muillekin perheille ja kuntalaisille. #tietoaperhehoidosta #perhehoitajansairausturva

#hyväkäytäntö: Sairausloman mahdollistamiseksi hyödynnetään perhehoitoperheen omaa verkostoa, ja heille aiheutuneet kulut korvataan. #tietoaperhehoidosta #perhehoitajansairausturva

**Tietoa avuksesi oikean tiedon levittämisessä**

Sairausvakuutuslain mukaan perhehoitajalla on oikeus saada sairauspäivärahaa omavastuuajan (sairastumispäivä + 9 arkipäivää) jälkeen vuositulon perusteella. Vuositulo lasketaan **12 kalenterikuukauden tarkastelujaksolta**, joka edeltää työkyvyttömyyden alkamista edeltävää kalenterikuukautta.

Perhehoitajan tulee ilmoittaa sijoittavalle kunnalle tai kuntayhtymälle välittömästi sairastumisestaan tai tapaturmasta. Kunnan tulee arvioida, millä tukitoimenpiteillä perhehoito voi jatkua. Jos jatkumista ei voida turvata, on arvioitava perhehoitopaikan muutosta sairausloman ajaksi.

Sairauspäivärahan tarkoituksena on korvata niitä tuloja, jotka perhehoitaja menettää sairauden takia. Jos hoitopalkkion maksaminen jatkuu sairausloman aikana, hän ei menetä tätä tuloa. Tällöin vuositulossa ei huomioida hoitopalkkiota. Perhehoitajan tulee päivärahahakemuksessa osoittaa, kuinka perhehoidossa olevien henkilöiden hoito on järjestetty perhehoitajan sairausloman aikana. Perhehoitaja voi kuitenkin saada yhtä aikaa sekä hoitopalkkiota että sairauspäivärahaa lukuun ottamatta vakuutusyhtiön maksamaa tapaturmaan liittyvää sairauspäivärahaa.

**Näin** **hoitopalkkion maksaminen vaikuttaa** **Kelan maksaman sairauspäivärahan suuruuteen**:

**- Päätoiminen perhehoitaja (ei muuta tuloa kuin perhehoidon hoitopalkkio tarkastelujaksolla)**

Jos perhehoidon hoitopalkkion maksaminen jatkuu sairausloman aikana, hoitopalkkiota ei huomioida sairauspäivärahan perusteena olevassa vuositulossa. Tällöin perhehoitajalle maksetaan sairausloman ajalta sairauspäivärahaa vähimmäismääräisenä (29,05 euroa / arkipäivä vuonna 2021). Päätoimisen perhehoitajan on kuitenkin mahdollista siirtää hoitopalkkio sairausloman ajaksi perheen toiselle perhehoitajalle. Tällöin sairauspäiväraha määräytyy vuositulon perusteella.

**- Sivutoiminen perhehoitaja (myös muuta tuloa kuin perhehoidon hoitopalkkio tarkastelujaksolla)**

Jos perhehoidon hoitopalkkion maksaminen jatkuu sairausloman aikana, sitä ei huomioida sairauspäivärahan perusteena olevassa vuositulossa. Jos perhehoitajalla on ollut tarkastelujaksolla muuta vuositulossa huomioitavaa tuloa kuin perhehoidon hoitopalkkio, sairauspäiväraha lasketaan kyseisen tulon perusteella.

**Sairauspäivärahan hakeminen**

Sairauspäivärahaa haettaessa perusteena on lääkärintodistus. Tehdessään päätöstä sairauspäivärahan myöntämisestä Kela arvioi perhehoitajan työkyvyttömyyttä perhehoitajan esittämän selvityksen pohjalta. Perhehoitajan tulee sairauspäivärahahakemuksessaan selvittää, mitä perhehoitajan tehtäviä hän on estynyt hoitamasta sairauden tai vamman takia sekä kuka tehtävät hoitaa hänen sairauslomansa aikana. Perhe tai sijoittava kunta voi esimerkiksi järjestää tilapäisapua, jolla turvataan hyvän perhehoidon jatkuminen sairauslomasta huolimatta.

[Toimeksiantosopimuksessa](https://www.perhehoitoliitto.fi/perhehoitajalle/toimeksiantosopimus) on hyvä sopia muun muassa siitä, että sijoittajakunta maksaa sairausloman omavastuuajan hoitopalkkion, ellei hoito perheessä jatku sairausloman ajan.

**Perhehoitotehtävään liittynyt tapaturma ja sairausloma-ajan päiväraha**

Sijoittava kunta vakuuttaa perhehoitajat perhehoitajan tehtävässä tapahtuvan tapaturman ja siinä ilmenneen ammattitaudin varalta työtapaturma- ja ammattitautilain mukaisella vakuutuksella (perhehoitolaki 263/2015, työtapaturma- ja ammattitautilaki 459/2015).

Jos sairausloman syynä on perhehoitotehtävään liittynyt tapaturma, päivärahan maksaa vakuutusyhtiö. Päivärahaa ei voi saada vähimmäismääräisenäkään yhtä aikaa hoitopalkkion kanssa. Mikäli hoitopalkkiot siirretään toiselle perhehoitajalle tai hoidettavat siirtyvät sijaishoitoon ja hoitopalkkion maksaminen keskeytyy, päiväraha maksetaan vuositulon perusteella.

Lisätietoja: [www.kela.fi](http://www.kela.fi)

Aiheesta on tulossa animaatio. Jaamme linkin somessa heti, kun animaatio valmistuu.